Ժողովուրդների ինքնորոշման սկզբունքում հիմնականում ներառվում են ինչպես բոլոր ժողովուրդների իրավունքը՝ ազատ, առանց արտաքին միջամտության որոշելու իրենց քաղաքական կարգավիճակը, իրենց տնտեսական, սոցիալական և մշակութային զարգացումն իրականացնելու իրավունքը, այնպես էլ բոլոր պետությունների պարտավորությունը՝ հարգելու այս սկզբունքը: Բացի այդ, բոլոր պետությունները պարտավոր են ձեռնպահ մնալ ժողովուրդների՝ իրենց ինքնորոշման, ազատության և անկախության իրավունքից զրկող ցանկացած բռնի գործողություններից: Բացի այդ, պետք է նշել, որ անկախության պայքարում ժողովուրդները կարող են օգտագործել անհրաժեշտ բոլոր միջոցները. արգելվում է ժողովրդին օտարերկրյա տիրապետության ենթարկելը[7]: